**Jó kis hely – Biztos Kezdet Gyerekházak és kistelepülési komplex gyermekprogramok támogatása EFOP-1.4.3-16**

**Szakmai kritériumok (kivonat)**

**Tisztelt Pályázó!**

**A pályázat kidolgozása során kérem, különös gondossággal figyeljenek az alábbi szakmai kritériumokra.**

Az alábbi **két fő fejlesztési terület közül** (**Biztos Kezdet Gyerekház tevékenységcsoport vagy Jó kis hely” - kistelepülési komplex gyermekprogramok tevékenységcsoport)** az egyik fejlesztést kell megvalósítani. Ugyanakkor nem a pályázó dönti el, hogy melyiket akarja, hanem a pályázat melléklete tartalmazza! (lsd. **segédletek:** Jó kis hely létesítésének potenciális helyszínei az EFOP 1.4.3 -16 felhíváshoz; Biztos Kezdet Gyerekház létesítésének potenciális helyszínei az EFOP 1.4.3 felhíváshoz):

1. **Kötelezően megvalósítandó tevékenységek:**

**Biztos Kezdet Gyerekház tevékenységcsoport esetén**:

1. A gyermekek számára rendszeres szakmai szolgáltatásként legalább képesség-kibontakoztató foglalkozás, állapotfelmérés, fejlesztés és étkeztetés biztosítása,
2. A szülők a gyermekkel együtt történő részvételének biztosítása, valamint számukra személyiség- és kompetenciafejlesztést célzó, valamint egyéb preventív célú programok szervezése: egészséges életmódra nevelése, gazdálkodási, háztartástani ismeretek nyújtása,
3. Mosás, tisztálkodási lehetőség biztosítása,
4. A gyerekek számára a foglalkozások idején a korosztályuknak megfelelő étkezés (tízórai) biztosítása a délelőtti nyitva tartás idején,
5. A korszerű gyermeknevelési alapelvek folyamatos és tudatos közvetítése a szülőknek,
6. Helyi partneri együttműködések kialakítása és működtetése a szakemberek között (védőnő, gyermekorvos, szociális munkás, óvónő, fejlesztő pedagógus),
7. Részvétel a helyi közösség életében, közösségi rendezvények szervezése, elsősorban az igénybevevői kör számára,
8. Együttműködés a család- és gyermekjóléti szolgálattal, valamint család- és gyermekjóléti központtal

*Helyi igényekre épülő tevékenységek* 3 év és az alatti és óvodás gyerekek, valamint családjuk programjai:

• Játékfoglalkozások biztosítása a gyermek számára a szülő bevonásával

• Koragyerekkori programok a gyerekek és a szülők számára (pl. baba-mama klub),

• A Biztos Kezdet szemlélet elterjesztése, az óvoda-szülő-gyermek kapcsolat erősítése,

**Jó kis hely” - kistelepülési komplex gyermekprogramok tevékenységcsoport esetén**:

1. Együttműködés a család- és gyermekjóléti szolgálattal, valamint család- és gyermekjóléti központtal.
2. Szakma és szakmaközi együttműködések, bekapcsolódás a jelzőrendszer munkájába.

*Helyi igényekre épülő tevékenységek* Tanköteles korú gyerekek és 25 év alatti fiatalok programjai:

• Tanulást, iskolai felzárkózást segítő tevékenységek: fejlesztő tevékenységek, korrepetálás, célzott fejlesztő segítségnyújtás,

• Szabadidős, kulturális- és sportprogramok, tábor gyermekeknek, fiataloknak,

• Életvezetést segítő, valamint preventív célú (pl. drogmegelőzés segítő) programok

• Felkészítés a munkaerő-piaci jelenlétre fiataloknak és szülőknek egyaránt elsősorban kompetencianöveléssel, és pályaorientációval.

• IT kompetenciák erősítése fiataloknak és szülőknek

A gyerekek számára a foglalkozások és szabadidős programok idején biztosítani kell a megfelelő étkezést (tízórai, uzsonna, nyári programok esetén napi egyszeri meleg étkezés – a szünidei gyermekétkeztetéshez kapcsolódva, vagy annak hiányában önállóan). A projekt szabadidős programokat, felügyeletet biztosít a kötelező szünidei gyerekétkeztetéshez.

1. **Szakmai vezető:**

**A Biztos Kezdet Gyerekház** pályázat esetén rendelkeznie kell a 15/1998. (IV. 30.) NM rendeletben meghatározott alábbi képesítések *valamelyikével*:

1. felsőfokú pedagógiai végzettség,
2. felsőfokú egészségügyi végzettség,
3. pszichológusi végzettség,
4. szociálpedagógiai végzettség,
5. a 15/1998. (IV. 30.) NM rendelet 2. számú melléklet I. Rész I. Alapellátások cím 2.B) pontjában a bölcsőde magasabb vezetőjére meghatározott képesítési előírások valamelyike,
6. egyéb felsőfokú végzettség mellett Biztos Kezdet Gyerekházban eltöltött legalább kétéves szakmai tapasztalat.

A **„Jó kis hely” kistelepülési komplex gyermekprogramok tevékenységcsoport esetén** a szakmai vezető a szolgáltatás valamelyik felsőfokú végzettségű szakembere, akinek vagy a Gyerekház szakmai vezetőjével kapcsolatos elvárásoknak kell megfelelnie, vagy szociális, illetve pedagógiai felsőfokú végzettséggel kell rendelkeznie.

1. **Projektmenedzser:**

A projektmenedzsernek szakirányú, ennek hiányában egyéb felsőfokú végzettséggel és legalább 3 éves uniós finanszírozású projektekben szerzett tapasztalattal kell rendelkeznie a projektmenedzsment területén.

1. **Pénzügyi vezető:**

A pénzügyi vezetőnek szakirányú felsőfokú végzettséggel kell rendelkeznie.

A projektmenedzser és a pénzügyi vezető lehet ugyanazon személy (pénzügyi végzettség és tapasztalat igazolása szükséges)

1. **Önkéntesek bevonása:**

Önkéntesek bevonása lehetséges mindkét tevékenységcsoport és kortárs-segítők bevonása a „Jó kis hely” tevékenységcsoport esetén a projekt hatékonyságának erősítése érdekében.

**Biztos Kezdet Gyerekház** tevékenységcsoport: Egy felsőfokú és egy középfokú végzettségű szakember alkalmazása **szükséges** (a 15/1998. (IV.30.) NM rendelet alapján), javasolt harmadik, a helyi hátrányos helyzetű / roma lakosok közül bevont legalább alapfokú végzettségű munkatárs alkalmazása.

**„Jó kis hely” kistelepülési komplex gyermekprogramok** tevékenységcsoport 2 fő felsőfokú végzettségű szakember alkalmazása **szükséges**, akik közül az egyik kisgyerekkori szakember (lásd a Biztos Kezdet Gyerekház vezetőjével kapcsolatos elvárások), a másik szociális vagy pedagógiai felsőfokú végzettségű szakember, valamint 1 fő közép-vagy alapfokú végzettségű, helyi segítő munkatárs, lehetőleg a helyi hátrányos helyzetű/ roma lakosok közül.

1. **Szakmai terv:**

A támogatást igénylőnek be kell mutatnia:

* + hogy milyen, a gyerekeknek szóló ellátás/intézmény/szolgáltatás/program/ érhető (hozzáférhető) el jelenleg a településen és mi az, amire folyamatban lévő támogatási kérelmük irányul, továbbá hogy a meglévő elemekhez hogyan kapcsolódik a tervezett szolgáltatás;
	+ a célcsoportot és
	+ a célcsoport szükségleteit,
	+ a bevonás tervezett módját,
	+ a szolgáltatás kialakításának lépéseit,
	+ a célcsoport számára tervezett foglalkozásokat és programokat (mindegyik esetben jelezve, hogy mely tevékenységekhez kapcsolódnak és mi a céljuk),a vállalt indikátor célértékeinek teljesülését,
	+ az EFOP 1.4.1-15 kiemelt projekttel való együttműködést,
	+ amennyiben a fejlesztésbe együttműködő partner is bevonásra kerül, az együttműködés szakmai tartalmát és az egyes partnerek által megvalósított tevékenységeket.
	+ önkormányzati támogatást igénylő esetében be kell mutatni a tervezett fejlesztés illeszkedését a Helyi Esélyegyenlőségi Programhoz.
	+ Amennyiben nem a települési önkormányzat a támogatást igénylő szervezet, a benyújtandó projektterv dokumentációjához csatolni kell a program helyszínéül szolgáló települési önkormányzat egyetértő nyilatkozatát a szolgáltatás elindításához.

Önkormányzati támogatást igénylő esetében a szakmai tervben be kell mutatni a tervezett fejlesztés illeszkedését a Helyi Esélyegyenlőségi Programhoz. Az önkormányzati igénylők csak abban az esetben részesülhetnek támogatásban, ha a tervezett fejlesztés illeszkedik a Helyi Esélyegyenlőségi Programjukhoz.

A települési és helyi nemzetiségi önkormányzat kivételével támogatási kérelmet nyújthat be az a szervezet is, amelyik rendelkezik a települési önkormányzat támogató testületi döntésével.

Sikeres pályázást kívánunk!